ΘΕΜΑ 2 
2.1 Να χαρακτηρίσετε τις προτάσεις που ακολουθούν, γράφοντας δίπλα στο γράμμα που αντιστοιχεί σε κάθε πρόταση τη λέξη Σωστό, αν η πρόταση είναι σωστή, ή τη λέξη Λάθος, αν η πρόταση είναι λανθασμένη. 
α. Με την καλλιέργεια ή καλύτερα τη διαχείριση του εδάφους επιδιώκεται η αποφυγή της απόπλυσης της οργανικής ύλης. 
β. Κατά το σύστημα της ακαλλιέργειας όλη η κατεργασία του εδάφους γίνεται  με τη χρήση γεωργικών μηχανημάτων.   
γ. Το σύστημα συνεχούς ή καθαρής καλλιέργειας είναι ένα καινούργιο σύστημα καλλιέργειας που εφαρμόζεται τον τελευταίο αιώνα.
δ. Το μικτό σύστημα καθαρής καλλιέργειας με φυτά επικάλυψης στις περιπτώσεις που εφαρμόζεται σωστά, είναι καλύτερο από το σύστημα καθαρής καλλιέργειας.  
ε. Ένα πλεονέκτημα του συστήματος καλλιέργειας του εδάφους με τη χρήση χλοοτάπητα είναι, ότι αποφεύγονται οι ασθένειες και τα έντομα, τα οποία προσβάλλουν τα δέντρα του οπωρώνα.

2.2  Να επιλέξετε την ορθή απάντηση για τις προτάσεις που ακολουθούν:
2.2.1  Στα χειρονακτικά εργαλεία κατεργασίας του εδάφους υπάγονται:
α. η σκαπάνη, το δικέλι και το υπεδάφιο άροτρο.
β.  η σκαπάνη, το δικέλι και ο ανυψωτής εδάφους και χλοοτάπητα.  
γ.  η τσάπα, το λισγάρι και ο καλλιεργητής.
δ. η τσάπα, το σκαλιστήρι και το λισγάρι. 

2.2.2  Στα μηχανικά μέσα κατεργασίας του εδάφους υπάγονται:
α. η σκαπάνη, η φρέζα και το υπεδάφιο άροτρο.
β. ο υπεδαφοκαλλιεργητής, το σκαλιστικό και η φρέζα.
γ. η τσάπα, το λισγάρι και το αυτοκινούμενο χορτοκοπτικό.
δ. η τσάπα, το σκαλιστήρι και η φρέζα.

